[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Kaitseliidu Kikepera malevkonna kodus ta\u0308histati Naiskodukaitse Pa\u0308rnumaa ringkonna aastapa\u0308eva tervituste, tunnustamiste ja nelja uue liikme to\u0303otuse andmisega."}, {"text_idx": "#000006", "text": "[pullquote]Hea on to\u0308o\u0308tada sellises o\u0303hkkonnas, kus pinged maandatud ja koosto\u0308o\u0308 sujub[/pullquote]Pa\u0308rnumaa ringkonna U\u0308lejo\u0303e jaoskonna esinaine Jana Ots u\u0308tles aastapa\u0308eva aktuse ko\u0303nes, et neile on Eesti taolises va\u0308ikeses riigis iseenesest mo\u0303istetav panustada palju vaba aega Kaitseliidu ja Naiskodukaitse tegemistesse. Tema so\u0303nul peab riigikaitse olema iga kodaniku kohus. \u201eVeel enam \u2013 me mitte ainult ei tegele pa\u0308evast pa\u0308eva o\u0303ppuste, drillide, enese ja teiste koolitamise ning teavitusto\u0308o\u0308ga, vaid peame samas olema ka na\u0308htavad.\u201d Seda ikka selleks, et nii Eestis kui mujal maailmas teataks kuidas naiskodukaitsjad hoiavad ja kaitsevad oma riiki."}, {"text_idx": "#000007", "text": "\u201eOleme ja\u0308tkuvalt arenev ja kasvav ringkond. Meil on tublilt toimivad jaoskonnad ja erialagrupid.\u201d Toitlustajad said hakkama nii igapa\u0308evaste kui ka Naiskodukaitse u\u0308leriigilise va\u0308likokavo\u0303istluse korraldamisega. \u201eKirsiks tordile oli meie va\u0308likokkade esikoht. Ehk siis Pa\u0308rnumaal on Eesti parimad va\u0308likokad!\u201d Ots lisas kommentaariks, et toitlustus on va\u0308ga reaalne tegevus nii o\u0303ppustel kui pa\u0308risso\u0303jas."}, {"text_idx": "#000008", "text": "Meditsiinigrupp on vo\u0303tnud uueks sihiks rahvaharimise olulistel teemadel. Koolitus va\u0308ikelaste esmaabist u\u0308llatas neid endidki kui ilmnes tormijooksuline registreerimine."}, {"text_idx": "#000009", "text": "Va\u0308ike Saarde jaoskond on omana\u0308oline ja paistab silma innukas koosto\u0308o\u0308s kodutu\u0308tarde ning noorkotkastega. \u201ePea igale u\u0308ritusele, nagu nad ise u\u0308tlevad, vo\u0303tavad kodust ka kodutu\u0308tred kaasa,\u201d esitas Ots na\u0308iteks. Toimuvad regulaarsed kodutu\u0308tarde ja noorkotkaste koondused, mille vastu on huvi hu\u0308ppeliselt to\u0303usnud."}, {"text_idx": "#000010", "text": "\u201eU\u0308lejo\u0303e jaoskond toimetab ikka metsas. Tra\u0308kkisime u\u0308he olulise raja maailmakaardile, et palvera\u0308ndurid leiaksid tee Pa\u0308rnust Iklani ja saaksid sealt edasi kulgeda kuni Santiagoni.\u201d"}, {"text_idx": "#000011", "text": "Ko\u0303ige suurem Pa\u0308rnu jaoskond na\u0308itab mitmekesisust. Pa\u0308rnu naised vo\u0303ivad teeo\u0303htutel tegeleda tubaste tegemistega, aga ei pelga minna ka o\u0308o\u0308orienteerumisele."}, {"text_idx": "#000012", "text": "\u201eNaiskodukaitse u\u0308ks va\u0308a\u0308rikamaid ja ta\u0308htsamaid missioone on minu silmis Sinilille kampaania. Tahan ta\u0308nada Port Artur Gruppi meeldiva koosto\u0308o\u0308 eest,\u201d ra\u0308a\u0308kis Ots."}, {"text_idx": "#000013", "text": "\u201eTa\u0308nan siiralt meie ringkonna esinaist Karmen Vesselovi \u2013 sinu juhivo\u0303imekus on imetlusva\u0308a\u0308rne. Hea on to\u0308o\u0308tada sellises o\u0303hkkonnas, kus pinged maandatud ja koosto\u0308o\u0308 sujub,\u201d lo\u0303petas Ots oma ko\u0303ne pa\u0308a\u0308liku ja kaasvo\u0303itlejate kiitmisega."}, {"text_idx": "#000016", "text": "25 aastat Naiskodukaitse Pa\u0308rnumaa ringkonda"}]